Anninger

Dar **Anninger**, a Beag aun da Thermenlinie in Niederösterreich, seztzt si zaum  aus ana Koichhochflächn mid vier Gipfen,
wobei ma in hechstn, wo aa de gmauate Wilhelmswartn is,  in *Hochanninger* haßt. Dar Anninger is a Ausflugsbeag vom Weanawoid, im Noherholungsgebiet vo de  Weana. Des Gebiet umman Anninga haßt ma *Naturpark Föhrenberge*. Es liegt in de Gmoana Mödling, *Gumpoidskiachn*, *Pfoffstädn*, Goodn und Hintabrüh. Vom Anninger siecht ma owe noch Wean und ins Weana Beckn.

## Umgewung
Aundare Gipfe vom Beag san da *Eschenkogl* (653&nbsp;m) midm Anningerhaus und da Jubiläumswartn (a Stoihkonstruktion), da *Vierjochkogl* (651&nbsp;m) midm Sender Anninger vo da Telekom Austria (Baujahr 1956) und aa no da *Buachkogl* (639&nbsp;m). Aufn sidöstlichn Haung Richtung Gumpoldskiachn findt ma de Dreidärrischenhöhln. A noadwestlichn Ausleifa is dar archäologisch interessante Jennyberg.

In Richtung Noadn hii vo de via Gipfen aus steht da *Klane Anninger* (494&nbsp;m) midm Husarentempel.

Im Sidn vo de via Gipfen gheat aa no da Pfoffstäddna Kogl (541&nbsp;m) no zuar Berggruppm. De Dosign haßn eahm aa no  *Tschoppal-Anninger*. Aufn Gipfe steht de 1930 baude und vom Österreichischn Oipmnvarein bewirtschoftete Rudolf-Proksch-Hittn. Duatn steht aa no de 1914 baude *Klesheimwart*, de wos nochm Dichta Anton von Klesheim benaunnt wuan is. Aufn sidlichn Obhaung gibts aa no de Einödhöhln.

## Gschicht
Vom Anningerschutzhaus is friacha a Naturrodelbahn noch  Mödling owegaunga. Se is vom *Ersten Anninger Rodelverein* baut wuan (*A.&nbsp;R.&nbsp;V.*), dea wos im Joah 1907, untar aundam aa vom domolign österreichischen Rodlmasta Adolf Rziha (1875–1962), grindt wuan is. De Forststroßn, de wos aa heid no gibt ist außadem no auf da Seitn mid Hoizplaungn gsichat wuan. Bei da *Hans-Riffer-Quön* hod ma no a Steuwaundkuavn dazua gmocht. Vo de domolig (erfoigreich) varwendtn *Anninger-Rodln* existiert no Ane. Beim Schutzhaus *Krauste Linde* woar aum 14. Fewa 1909 is Zü vo an internationaln Rodelrennan, wo da *österreichische Rodelrekord über einen Kilometer* aufgstöt wuan is.

Im 1928a Joah 1928 hod a neiche Kunstrodlbauhn aufgmocht, de wos vom  *Kaisergerndlhaus* (wos heid neama gibt) ins Kientoi in Richtung Hintabrüh gaunga is. De 1.700 Meta launge Bauhn wurde is owa noch an schwarn Unfoi im 1935a Joah kiaza gmocht wuan und hod daun bein Schutzhaus *Krauste Linde* aufghead. No anno 1966 is dodan da *Große Preis von Österreich im Rennrodeln* und in de Joah 1965 und 1967 de niedarösterreichischn Laundesmastaschoftn austrogn wuan. Heitzdog kaumma auf da net öffentlichn Zufohrtsstroßn owerodln.

## Literatua
* Csaba Szépfalusi: *Wandererlebnis Wienerwald und Gutensteiner Alpen*, Kral-Verlag, Berndorf 2011. ISBN 978-3-99024-023-6

## Beleg


## Aunmerkungan


## Im Netz

* Roman Schneider: ''Anninger''. (Alte Ansichten). In: *altmoedling.com*, 29. Oktober 2005, abgerufen am 23. März 2011.
* Josef Mueller: ''Der Anninger''. (Informationen und Bilder). In: *anninger.heim.at*, 9. März 2011, abgerufen am 23. März 2011.
* Thomas Rambauske: ''Pfaffstättner Kogel, Einödhöhlen, Anninger''. In: *bergnews.com*, abgerufen am 23. März 2011.
* Bernhard Lichtenberger: ''Wandertag: Variantenreich über den Anninger''. In: *diepresse.com*, Jenna 2007, abgerufen am 23. März 2011.
* 
*